Tudnivalók a Dékáni Méltányossági Kérelemmel kapcsolatban

2015. június 16-tól Juhász Gábor a TáTK dékánja. A dékán úr Szabari Veronikát, az oktatási és tanulmányok ügyek dékánhelyettesét hatalmazta fel a hallgatói méltányossági ügyek elbírálásával. A dékánhelyettes asszony kérése, hogy a hallgatói kérelmek pontosan tartalmazzák a kérelem alapjául szolgáló tényeket, és az azok alapjául szolgáló esetleges bizonyítékokat, továbbá, ha szükséges, akkor az oktató és a szakigazgató indoklással ellátott támogatását vagy elutasítását. Mivel a méltányosságot a hallgató családi és életkörülményeit befolyásoló rendkívüli és bizonyított tények és események indokolhatják, ezért ezen kérvények esetén nem lehet határidőt megállapítani. A kérelmet a hallgató a tanulmányi előadójának adja le, aki előkészíti döntésre.